1. Google Assistant in Hindi: செயற்கை நுண்ணறிவியல் (Artificial Intelligence) அடிப்படையிலான 'கூகுள் அசிஸ்டண்ட்' திட்டம் குறித்து சென்ற ஆண்டு நடைபெற்ற கூகுள் புரோகிராம் வடிவமைப்பாளர்களுக்கான (I/O 2016 -Input Output 2016/ Simply Developer Conference) கூட்டத்தில், அறிவிக்கப்பட்டது. இதன் முன்னோடியாக மெசேஜ் அனுப்பும் திட்டமான Allo என்ற திட்டத்தினை ஏறத்தாழ முடித்துவிட்டது. இது Google Now திட்டத்தின் புதிய நவீன மேம்படுத்தப்பட்ட திட்டமாக அமையும். இதன் மூலம், ஏற்கனவே வடிவமைக்கப்பட்ட கேள்வி பதில் என இல்லாமல், உயிருள்ள உரையாடலையே மேற்கொள்ளலாம். இந்த வசதி, ஆங்கில மொழி வழி பயன்பாட்டிற்கு மட்டுமே இருந்தது. அத்துடன், இந்தி மற்றும் ஆங்கிலம் கலந்த Hinglish வழியாகவும் கிடைத்தது. ஆனால், கேள்விகள் பத்து மடங்கு தொடர்ந்து அதிகரித்ததனால், ஆங்கில மொழி வழி உரையாடலைக் காட்டிலும், இந்தி மொழி வழி தகவல் பரிமாற்றம் ஐந்து மடங்கு கூடுதல் வேகத்தில் மேற்கொள்ள முடியும் என்பதனை உணர்ந்த கூகுள் தற்போது இந்தி மொழிக்கான கட்டமைப்பினை, செயற்கை நுண்ணறிவியல் அமைப்பில் ஏற்படுத்தித் தர இருக்கிறது.